ນັກກິລາອັງກິດ ຊະນະຫຼຽນຄຳ ໃນການແຂ່ງເຮືອກາໂນ 200 ແມັດ (ວີດິໂອກັບສະໄລດ໌)
ນາຍ Ed McKeever ຈາກອັງກິດ ຊະນະຫຼຽນຄຳ ການແຂ່ງເຮືອກາໂນ 200 ແມັດ ປະເພດຊາຍ
ນັກບັນຊີຝຶກງານຂອງອັງກິດ ຜູ້ທີ່ໄດ້ຮັບຊື່ຫຼິ້ນວ່າ Usain Bolt ທາງນໍ້ານັ້ນ ໄດ້ຊະນະຫຼຽນ ຄຳໃນວັນເສົາມື້ນີ້ ໃນການແຂ່ງຂັນກາໂນ K-1 200 ແມັດ ປະເພດຊາຍ ທີ່ໂອລິມປິກເກມກຸງ ລອນດອນ ນາຍ Ed McKeever ໄດ້ພິສູດໃຫ້ເຫັນກ່ຽວກັບຊື່ຫຼິ້ນຂອງລາວໂດຍໄດ້ພາຍເຮືອເຂົ້າສູ່ເສັ້ນ ໄຊ ທີ່ໃຊ້ເວລາແຕ່ພຽງ 36 ວິນາທີທໍ່ນັ້ນ ນາຍ Craviotto Rivero ຈາກສະເປນ ໄດ້ຊະນະ ຫຼຽນເງິນ ແລະນາຍ Mark de Jonge ຈາກການາດາ ຊະນະຫຼຽນທອງແດງ ຂະນະດຽວກັນນາຍ Usain Bolt ຕົວຈິງແລະຄະນະທີມຂອງລາວຈາກຈາໄມກາ ກໍມີກຳນົດ ທີ່ຈະລົງແຂ່ງຂັນໃນການແລ່ນຍື່ນໄມ້ຕໍ່ກັນ 400 ແມັດປະເພດຊາຍ ກັບທີມສະຫະລັດທີ່ມີນັກ ແລ່ນຫຼຽນທອງແດງ 100 ແມັດ Justin Gatlin ເປັນຫຼັກ ນາຍ Bolt ໄດ້ຊະນະຫຼຽນຄຳມາ ແລ້ວໃນການແລ່ນ 100 ແມັດ ແລະ 200 ແມັດ ວັນອາທິດມື້ອື່ນນີ້ ຈະເປັນມື້ສຸດທ້າຍໃນການແຂ່ງຂັນກິລາໂອລິມປິກ ທີ່ກຸງລອນດອນ ພິທີ ອັດການແຂ່ງຂັນຈະເປັນການສະແດງຄວາມເຄົາລົບຂອງພວກນັກດົນຕີປະເພດພັອບອັງກິດ ຮວມທັງບັນດານັກສິນລະປິນຕ່າງໆ ເຊັ່ນ Spice Girls, Annie Lennox ແລະ George Michael ເປັນຕົ້ນ